સંરક્ષક એટલા માટે કેમ કે, તેઓ વૃક્ષોનાં થડ ઉપર દેવી-દેવતાઓનો આકાર કોતરીને એના ઉપર સિંદૂર લગાવી દે છે. જેથી ગ્રામજનો એ વૃક્ષને પૂજવા લાગે છે. સુભાષ શ્રીવાસ્તવના આ જ પ્રયાસોના કારણે બસ્તર બ્લોક હેઠળના ભોન્ડ ગામના પિડસીપારા ક્ષેત્રમાં જ્યાં વૃક્ષો કપાવા લાગતાં જંગલ વિસ્તાર ખતમ થવાની અણી પર હતો ત્યાં આજે કેટલાય એકરોમાં હર્યુંભર્યું વન વિકસી રહ્યું છે. આમ તો બસ્તર જિલ્લો તેના ગાઢ જંગલો માટે જાણીતો છે, પરંતુ ભૌતિકતા પાછળની આંધળી દોટ વચ્ચે પર્યાવરણ બચાવવા માટે દેશ-દુનિયામાં જે પ્રકારે ચિંતા થઈ રહી છે એનાથી અહીંના લોકો પણ હવે અજાણ નથી. આ એ શિક્ષકના પ્રયાસોનું જ પરિણામ છે કે પિડસીપારાના મોટા વિસ્તારમાં આજે ગાઢ જંગલ ઊભું થઈ ગયું છે.